હમણાં ભુજ ખાતે અમુક વિદ્યાર્થીનેતાઓએ રસાયણ શાસ્ત્રના એક પ્રોફેસર બક્ષીને મારી,ઘસડીને ચહેરા પર કાળી સ્યાહી ચોપડીને બેહાલ કર્યાં. કોણ જાણે કેમ પણ આ કરુણ કિસ્સો જોઇને મને જેટલી દુ:ખની કે ગુસ્સાની લાગણી થાય છે, એટલી નવાઇની લાગણી નથી થતી, કારણ કે આ દેશમાં હવે કશીય વાતની નવાઇ નથી લાગતી. ટોળે મળીને કોઇને મારી નાખવું કે ટોળે મળીને સોશિયલ મિડિયા પર કોઇને ગાળો આપવી એ બધું હવે બહુ કોમન થઇ ગયું છે. ઘણા લોકો આવું ખુલ્લેઆમ કરે છે, ઘણા ચૂપ રહીને મજા લે છે તો ઘણા લાચાર થઇને આવી ટોળાસ્યાહીને જોયા કરે છે. દેશ બદલ રહા હૈ -વાળું સ્લોગન સાચું પડી રહ્યું છે.